Diari Oficial de la Generalitat Valenciana


Sumari del DOGV 2868, del 13-11-1996 (1996/839903)

ORDRE de 4 de setembre de 1996, de la Conselleria de Cultura, Educació i ciència, per la qual es resol la sol·licitud de pròrroga del concert educatiu del centre privat Sant Josep, de Benidorm (Alacant).
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2868

Data del DOGV
:   13-11-1996

Secció del DOGV
:   ALTRES DISPOSICIONS

Número del document
:   1996/839903


Data del document
:   04-09-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 de setembre de 1996, de la Conselleria de Cultura, Educació i ciència, per la qual es resol la sol·licitud de pròrroga del concert educatiu del centre privat Sant Josep, de Benidorm (Alacant).   
Examinat l'expedient iniciat a instància del centre docent privat Sant Josep de Benidorm, en sol·licitud de pròrroga del concert educatiu en el nivell d'Educació Primària/EGB i autorització i concert provisionals per a 1 unitat d'Educació Secundaria Obligatòria durant el curs escolar 1996/97.  
Vistes les consignacions pressupostàries existents en les línies de subvencions previstes en els vigents pressupostos de la Generalitat Valenciana, per al finançament amb fons públics dels ensenyaments que s'imparteixen en els centres privats acollits al règim de concerts educatius.  
Vist que la Direcció Territorial de Cultura, i Educació ha tramitat l'expedient.  
Vist que la Inspecció Educativa i el director Territorial de Cultura, i Educació han emés els informes preceptius i que la Direcció General de Centres, després de l'audiència prèvia a l'interessat, ha elevat la proposta corresponent.  
Ateses les dificultats plantejades a la localitat per a escolaritzar l'alumnat, tant de primària/EGB com de primer curs d'Educació Secundària Obligatòria; dificultats que no poden ser superades de cap altra manera que disposant provisionalment del centre educatiu de referència, com així es desprèn de l'informe de la Direcció Territorial de Cultura i Educació d'Alacant.  
Atesos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 2377/1985, de 18 de desembre pel qual s'aprova el Reglament de Normes Bàsiques sobre concerts educatius, modificat pel Reial Decret 139/1989, de 10 de febrer; i l'Ordre de la Conselleria de Cultura, Educació i Ciència, de 29 de desembre de 1992.  
Fent ús de les atribucions que em confereix l'article 35 de la Llei de Govern Valencià,   
Ordene  
Primer  
Aprovar la pròrroga, per un any, de l'autorització i concert educatiu en el nivell d'Educació Primària/EGB i autoritzar i concertar provisionalment per a fer ensenyaments de 1r d'Educació Secundària Obligatòria durant el curs acadèmic 1996/97, al centre docent que més avall s'indica, per les unitats que s'hi especifiquen.  
Unitats resultants a concertar  
Durant el curs 1996/97  
Codi Centre Localitat Primària/EGB ESO  
49020968 San Josep Benidorm 7 1  
Segon  
La pròrroga i concert provisional que s'acorden haurà de formalitzar-se en el corresponent document administratiu, d'acord amb els models aprovats per Ordre de la Conselleria de Cultura, Educació i Ciència, de 4 de juny de 1993, en els 15 dies següents a la publicació d'aquest Ordre, en les dependències de la direcció territorial corresponent. A aquest efecte, els director territorial de Cultura i Educació hauran de notificar a les persones interessades el dia i l'hora en què hagen de subscriure el document administratiu, que haurà de ser firmat pel mateix director territorial i el titular del centre docent privat o persona que n'exerceix la representació legal. Si el titular del centre docent, sense causa justificada, no subscriu el document administratiu el dia notificat, hi perdrà el dret.  
Disposició addicional  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 4 de setembre de 1996  
La consellera de Cultura, Educació i Ciència  
MARCELA MIRó PÉREZ